text: [{"text_idx": "#000002", "text": "Oddastri\u0301\u00f0i\u00f0 lat seg meira upp aftur vi\u00f0 1-1 u\u0301rslitinum i\u0301 kv\u00f8ld. B68 er eitt stig longur burtur fra\u0301 ni\u00f0urflytingarstrikuni eftir heldur dramatiska dystin i\u0301 kv\u00f8ld."}, {"text_idx": "#000003", "text": "KI\u0301 try\u0301sti veruliga i\u0301 2. ha\u0301lvleiki, har ma\u0301l hja\u0301 Mads Boe Mikkelsen var kolld\u00f8mt, og bo\u0301lturin rakti yvirleggjaran tv\u00e6r fer\u00f0ir eftir stu\u0301tarar. B68 gj\u00f8rdi to\u0301 bart (Savnsmynd: Sverri Egholm)"}, {"text_idx": "#000004", "text": "KI\u0301 hevur eina naka\u00f0 samankroysta dystarskra\u0301 fram til landsli\u00f0sste\u00f0gin i\u0301 oktober vi\u00f0 dysti umlei\u00f0 tri\u00f0ja hv\u00f8nn dag. At hava evropeiskan dyst og Betrideildardyst i\u0301 somu viku hevur higartil ikki eydnast so v\u00e6l hja\u0301 oddali\u00f0num, og fyri tri\u00f0ju fer\u00f0 i\u0301 fimm dystum i\u0301 landskappingini eftir summarste\u00f0gin fo\u0301r KI\u0301 av v\u00f8llinum uttan at vinna.Li\u00f0i\u00f0 hja\u0301 Magna Hoseth fekk annars fult stigatal i\u0301 fyrru ha\u0301lvu, og ta\u00f0 og sigrarnar a\u0301 HB og EB/Streymi gera, at KI\u0301 framvegis hevur naka\u00f0 av luft. Eftir javnleikin i\u0301 kv\u00f8ld hevur KI\u0301 fy\u0301ra stig ni\u00f0ur til B36 og ni\u0301ggju stig ni\u00f0ur til HB. B36 hevur sp\u00e6lt ein dyst fleiri. HB m\u00f8tir Vi\u0301kingi i\u0301 morgin, og sunnudagin er grannauppger\u00f0 i\u0301 Gundadali. KI\u0301 skal sp\u00e6la vi\u00f0 Sto\u0301ra sunnudagin - undir 70 ti\u0301mar eftir Conference League-dystin i\u0301 Slovakia. Hesir n\u00e6stu dagarnir vera ti\u0301 o\u0301gvuliga ty\u0301dningarmiklir.Si\u0301 eisini: KI\u0301 skal nu\u0301 av a\u0301lvara sna\u0301va i\u0301 endaspurtinumKI\u0301 roynir at renna undan havnarfel\u00f8gunum. B36 stendur framvegis vi\u00f0 einum fi\u0301num m\u00f8guleika (Mynd: Sverri Egholm)B68 sp\u00e6ldi vi\u00f0Talan var um ein li\u0301vligan dyst vi\u00f0 Dju\u0301pumy\u0301rar i\u0301 kv\u00f8ld. B68 leg\u00f0i seg sanniliga ikki bert aftur at verja og ho\u0301tti nakrar fer\u00f0ir ti\u0301\u00f0liga i\u0301 dystinum. Einafer\u00f0 var B\u00f8rge Petersen noyddur at ha\u0301la J\u00f8rgen Nielsen ni\u00f0ur beint uttanfyri KI\u0301-brotsteigin. Verjusp\u00e6larin fekk gult kort - ta\u00f0 kundi kanska veri\u00f0 reytt.Magne Hoseth hev\u00f0i gj\u00f8rt seks broytingar i\u0301 byrjanaruppstillingini, i\u0301 mun til dystin i\u0301 Gundadali. Sivert Gussia\u030as var ny\u0301ggjur ma\u00f0ur i\u0301 a\u0301lopinum, og mi\u00f0skei\u00f0is i\u0301 1. ha\u0301lvleiki var\u00f0 nor\u00f0ma\u00f0urin sparka\u00f0ur i\u0301 B68-brotsteignum. Brotssparki\u00f0 to\u0301k A\u0301rni Frederiksberg s\u00e6r av, og hann var o\u0301gvuliga tryggur. A\u0301rni byrja\u00f0i annars a\u0301 bonkinum men hev\u00f0i stutt frammanundan avloyst Latif Ahmed, i\u00f0 fekk eitt slag i\u0301 h\u00f8vdi\u00f0.Patrick Da Silva hev\u00f0i eisini havt sto\u0301ran m\u00f8guleika, men B68 svara\u00f0i aftur. Stutt fyri ste\u00f0gin fekk Boubacar Dabo bo\u0301ltin stutt uttanfyri KI\u0301-brotsteigin. Ey\u00f0sy\u0301ndi og kviki senegalbu\u0301gvin fo\u0301r framvi\u00f0 Ja\u0301kupi Andreasen og smekka\u00f0i til vi\u00f0 vinstra beininum. Markus Petterson i\u0301 KI\u0301-ma\u0301linum sa\u0301 bo\u0301ltin seint og fekk bert li\u0301ka hondina a\u0301. 1-1 i\u0301 Klaksvi\u0301k."}, {"text_idx": "#000005", "text": "Boubacar Dabo gj\u00f8rdi bart vi\u00f0 langskoti stutt fyri ste\u00f0gin. B68'arin to\u0301k sakina i\u0301 egnar hendur, og li\u00f0i\u00f0 hja\u0301 Ja\u0301kupi a\u0301 Borg fekk eitt stig (Savnsmynd: Sverri Egholm) Talan var um flotta atger\u00f0 hja\u0301 Dabo, i\u00f0 eisini sto\u0301\u00f0 fyri go\u0301\u00f0um kontraa\u0301lopi i\u0301 2. ha\u0301lvleiki. Ta\u00f0 enda\u00f0i to\u0301 vi\u00f0, at J\u00f8rgen ikki kom til skot i\u0301 brotsteignum, har B\u00f8rge var fyri. Annars noyddist B68 at hugsavna seg meira um at verja eftir ste\u00f0gin. Ta\u00f0 tyktiskt sum oddali\u00f0i\u00f0 koyrdi i\u0301 h\u00e6gri gervi og fleiri fer\u00f0ir var n\u00e6r vi\u00f0. Pa\u0301ll Andrasson Klettskar\u00f0 kom a\u0301 v\u00f8llin, og a\u0301leyparin hev\u00f0i stu\u0301tara a\u0301 yvirleggjaran. Ta\u00f0 hev\u00f0i Luc Kassi eisini. Fleiri spentar st\u00f8\u00f0ur vo\u0301ru i\u0301 B68-brotsteignum eftir serliga innlegg, men har var serliga A\u0301ki Johannesen i\u0301 mi\u00f0verjini stinnur. KI\u0301 fekk eisini ma\u0301l kolld\u00f8mt vegna rangsst\u00f8\u00f0u ti\u0301ggju minuttir eftir ste\u00f0gin, ta\u0301 hja\u0301lpardo\u0301marin metti, at Mads Boe Mikkelsen var innanfyri og o\u0301ro\u0301gva\u00f0i u\u0301tsy\u0301ni\u00f0 hja\u0301 ma\u0301lverjanum."}, {"text_idx": "#000006", "text": "I\u0301 yvirti\u0301\u00f0ini hev\u00f0i B68, sum ta\u0301 sp\u00e6ldi vi\u00f0 ti\u0301ggju monnum eftir seinna gula korti\u00f0 hja\u0301 Ragnari Samuelsen stutt frammanundan, langskotssroynd. Li\u00f0i\u00f0 hja\u0301 Ja\u0301kupi a\u0301 Borg stri\u0301ddist v\u00e6l og kann bru\u0301ka stigi\u00f0 til okkurt i\u0301 botnstri\u0301\u00f0num.22. umfar i\u0301 Betrideildini hja\u0301 monnumI\u0301 dag, ma\u0301nadagin 18. septemberKI\u0301 - B68 1-1 (1-1)22' A\u0301rni Frederiksberg, br. (Sivert Gussia\u030as) 1-042' Boubacar Sidik Dabo 1-1Reytt kort: Ragnar Samuelsen (89')Si\u0301 byrjanaruppstillin, hagt\u00f8l og dystargongd a\u0301 dystir.foSt\u00f8\u00f0an eftir 22. umf\u00f8r: 1. KI\u0301 56 stig *2. B36 52 stig3. HB 47 stig *4. Vi\u0301kingur 42 stig *5. 07 Vestur 34 stig6. EB/Streymur 20 stig *7. B68 19 stig8. TB 16 stig9. AB 13 stig10 I\u0301F 12 stig* Ein dyst f\u00e6rriI\u0301 morgin, ty\u0301sdagin 19. september18.00: HB - Vi\u0301kingurI\u0301 gja\u0301r, sunnudagin 17. september AB - TB 3-0 (2-0)3' Filip i\u0301 Li\u00f0a 1-08' Filip i\u0301 Li\u00f0a 2-058' Marius Kryger Lindh 3-0EB/Streymur - B36 0-3 (0-2)4' Valerijs Sabala 0-116' Jann Julin Benjaminsen 0-2 85' Hannes Agnarsson 0-3Si\u0301 eisini: AB er a\u0301 r\u00e6ttari ko\u0301s afturLeygardagin 16. septemberI\u0301F - 07 Vestur 0-3 (0-2)24' Daniel Obbekj\u00e6r, br. 0-131' A\u0301si Dam 0-290 (+4)' Albert Theis Nielsen 0-3Reytt kort: Ruben M\u00f8ller Nielsen (85')"}, {"text_idx": "#000011", "text": "H\u00f8r\u00f0ur mo\u0301ti Gilla i\u0301 donsku steypakappingini"}, {"text_idx": "#000014", "text": "U19: Tju\u0301gu sp\u00e6larar u\u0301r a\u0301tta ymiskum fel\u00f8gum u\u0301ttiknir"}]